Erik Solér

Erik Francisco Solér (født 6. august 1960 i Oslo) er en norsk tidligere fotballspiller. Han har også vært spilleragent og investor i . Han spilte 39 kamper for , og var blant annet med på seieren over Italia i 1985.

Biografi 
Solér vokste opp på Lillestrøm med norsk mor og spansk far. Faren flyttet tidlig tilbake til Spania og moren ble aleneforsørger. Med forbildet Tom Lund i naboblokka ble det naturlig for Solér å begynne med en fotballkarriere i Lillestrøm SK. De første årene var han midtbanespiller, men han ble senere omskolert til høyreback. Solér forlot Lillestrøm i 1984, og hadde et kort opphold i Eik-Tønsberg før han ble proff i Hamburger Sportverein. Etter én og en halv sesong i tysk fotball returnerte Solér til Norge og signerte for Brann. Han hadde også et opphold i danske AGF Aarhus før han avsluttet karrieren med et nytt opphold i Lillestrøm. Han ble dansk cupmester for Aarhus i 1988 og scoret i finalen.

På siste halvdel av 1990-årene var Solér, som er utdannet psykolog, en av Norges mest profilerte spilleragenter. To av hans mest kjente klienter var Erik Mykland og Steffen Iversen. Han sluttet som agent i 2003 da han kjøpte seg inn i . Han jobber også som ekspertkommentator i Viasat 4. Den 7. desember 2009 ble han presentert som general manager og sportsdirektør for New York Red Bulls i Major League Soccer en jobb han hadde frem til 2014.

Fra 2018 er Solér sportssjef i Norsk Toppfotball.

Referanser

Eksterne lenker 
 
 
 

Norske fotballagenter
Norske fotballedere
Norske psykologer
Norske fotballspillere
Norske landslagsspillere i fotball for herrer
Norske fotballspillere i Danmark
Norske fotballspillere i Tyskland
Nordmenn av spansk opphav
Ekspertkommentatorer (sport)
Fotballspillere for Lillestrøm SK
Fotballspillere for Eik-Tønsberg
Fotballspillere for Hamburger SV
Fotballspillere for SK Brann
Fotballspillere for Aarhus GF
Idrettsklubben Start
Mesternes Mester-deltakere
Norgesmestere i fotball